|  |
| --- |
| **Obrazac B1** |

**KRAPINSKO-ZAGORSKA ŽUPANIJA** sa sjedištem u Krapini, Magistratska 1, OIB: 20042466298, zastupana po županu Željku Kolaru, kao davatelj financijskih sredstava (dalje u tekstu: Davatelj)

i

***KORISNIK*** sa sjedištem u \_\_\_\_\_\_\_\_\_\_\_\_,\_\_\_\_\_\_\_\_\_\_ OIB:\_\_\_\_\_\_\_ , zastupan po\_\_\_\_\_\_\_\_, kao korisnik financijskih sredstava (dalje u tekstu: Korisnik) zaključili su dana \_\_\_\_\_\_\_\_\_ 2023. godine

**UGOVOR O FINANCIRANJU PROGRAMA/PROJEKATA**

**USMJERENIH OČUVANJU DIGNITETA I PROMICANJU ISTINE O DOMOVINSKOM RATU, PSIHOLOŠKO I SOCIJALNO OSNAŽIVANJE TE PODIZANJE KVALITETE ŽIVLJENJA HRVATSKIH BRANITELJA**

**NA PODRUČJU KRAPINSKO-ZAGORSKE ŽUPANIJE**

**I.**

Ugovorne strane suglasne su da ovim Ugovorom o financiranju programa/projekata usmjerenih očuvanju digniteta i promicanju istine o Domovinskom ratu, psihološko i socijalno osnaživanje te podizanje kvalitete življenja hrvatskih branitelja na području Krapinsko-zagorske županije (dalje u tekstu: Ugovor) uređuju pitanje financiranja programa/projekta Korisnika (dalje u tekstu: Program/Projekt) od strane Davatelja, u skladu s člankom 33. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15. i 37/21.) i članka 23. Pravilnika o financiranju programa i projekata od interesa za opće dobro koje provode udruge na području Krapinsko-zagorske županije (Službeni glasnik Krapinsko-zagorske županije, broj 30A/15. i 56A/21., dalje u tekstu: Pravilnik).

**II.**

Ovaj Ugovor sastoji se od:

Posebnih uvjeta Ugovora,

Opisnog obrasca Programa/Projekta (Prilog 1),

Obrasca proračuna programa/Projekta (Prilog 2).

**POSEBNI UVJETI UGOVORA**

**III.**

Davatelj se obvezuje financirati Program/Projekt pod nazivom \_\_\_\_\_\_\_\_\_\_\_\_\_\_\_\_\_s iznosom od ukupno *\_\_\_\_\_* EUR-a (upisati iznos odobren za provedbu Programa/Projekta), koji će biti osiguran u Proračunu Krapinsko-zagorske županije u 2023. godini).

**IV.**

Razdoblje provedbe Programa/Projekta je od dana \_\_\_\_\_\_\_\_2023. godine do dana\_\_\_\_\_\_\_\_\_\_\_\_2023. godine.

Program/Projekt se provodi na području Krapinsko-zagorske županije.

**V.**

Sredstva iz točke III. ovog Ugovora mogu se koristiti isključivo za provedbu Programa/Projekta, prema Opisu Programa/Projekta i Proračunu Programa/Projekta.

**VI.**

Sredstva iz točke III. ovog Ugovora isplaćivati će se na žiro račun Korisnika otvoren pri \_\_\_\_ banci IBAN HR\_\_\_\_\_\_\_\_\_\_\_, na sljedeći način: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**VII.**

Korisnik mora poduzeti sve potrebne mjere da objavi činjenicu da je Davatelj financirao ili sufinancirao Program/Projekt, osim ako Davatelj ne odluči drugačije.

Korisnik će istaknuti financijski doprinos Davatelja u provedbi Programa u svim informacijama za krajnje korisnike Programa/Projekta te u svojim privremenim i godišnjim izvještajima i svim kontaktima s medijima osim ako Ugovorom između Davatelja i Korisnika nije drugačije određeno.

U svim obavijestima ili publikacijama Korisnika koje se tiču Programa/Projekta, uključujući i one iznijete na konferencijama ili seminarima, mora se navesti da je Program/Projekt financiran iz odgovarajućeg javnog izvora (državnog proračuna, proračuna županije, grada ili općine). Sve publikacije Korisnika, u bilo kojem obliku i preko bilo kojeg medija, uključujući Internet, moraju sadržavati sljedeću izjavu: „Ovaj je dokument izrađen uz financijsku podršku Krapinsko-zagorske županije. Sadržaj ovog dokumenta u isključivoj je odgovornosti (naziv udruge) i ni pod kojim se uvjetima ne može smatrati odrazom stajališta Krapinsko-zagorske županije“. Davatelj može publikaciju neprimjerenog sadržaja tretirati kao neprihvatljivi trošak.

Korisnik ovlašćuje Davatelja da objavi njegov naziv i adresu, iznos i u koju svrhu su sredstva izravno dodijeljena Korisniku.

Davatelj može na zahtjev Korisnika odustati od objavljivanja ovih informacija ako bi to ugrozilo Korisnika ili nanijelo štetu njegovim interesima.

**VIII.**

U svrhu kontrole namjenskog korištenja sredstava, Korisnik se obvezuje u tiskanom i elektroničkom obliku Davatelju dostavljati Izvještaj o provedbi Programa/Projekta*.*

Izvještaj iz ove točke treba sadržavati Opisni izvještaj i Financijski izvještaj.

Financijski izvještaj treba sadržavati cjelokupne troškove Programa/Projekta neovisno o tome iz kojih su izvora financirani.

Obvezno se dostavljaju dokazi o nastanku troška podmirenog iz sredstava Županije, sukladno članku 26. Pravilnika.

Korisnik podnosi Izvještaj o provedbi programa u roku od 30 dana od završetka provedbe programa/projekta.

Izvještaj se podnosi na obrascima Davatelja.

**IX.**

Davatelj pridržava pravo kontinuiranog praćenja i vrednovanja izvršenja Programa/Projekta te preispitivanja financija i troškova u bilo koje vrijeme trajanja financiranja te u razdoblju od 7 godina nakon završene isplate.

Davatelj će obaviti neposrednu kontrolu (kontrolu na licu mjesta) kroz terenski posjet prostorijama Korisnika sukladno Uputi za provođenje naknadnih kontrola namjenskog korištenja isplaćenih proračunskih sredstava (Službeni glasnik Krapinsko-zagorske županije“, broj 8/14. i 26/14.)

**X.**

Korisnik ovlašćuje Davatelja da radi nadzora namjenskog korištenja sredstava neposredno kontaktira sve pravne i fizičke osobe kojima je prema priloženoj dokumentaciji Korisnik isplatio novčana sredstva koja je dobio od Davatelja za financiranje Programa/Projekta.

 **XI.**

Za svaku osobu koja će kroz provedbu projektnih aktivnosti biti u kontaktu s djecom, korisnik će **Krapinsko-zagorskoj županiji uz završno izvješće dostaviti popis tih osoba i dokaz (uvjerenje/potvrda iz prekršajne i kaznene evidencije Ministarstva pravosuđa i uprave)** kojom će se moći utvrditi da se protiv navedene osobe (ili više njih) ne vodi kazneni postupak, odnosno da nije pravomoćno osuđena za neko od kaznenih djela iz glave IX, X, XVI, XVII i XVIII Kaznenog zakona (Narodne novine“, broj 125/11, 144/12, 56/15, 61/15,101/17,118/18,126/19 i 84/21), da nema/ju izrečenu prekršajno-pravnu sankciju i/ili da joj/im ne traje zaštitna mjera propisana Zakonom o zaštiti od nasilja u obitelji (Narodne novine, broj 70/17, 126/19, 84/21 i 114/22) odnosno da osobi ne traje sigurnosna mjera obveznog psihijatrijskog liječenja, obveznog liječenja od ovisnosti, obveznog psihosocijalnog tretmana, zabrane obavljanja određene dužnosti ili djelatnosti, zabrane približavanja, uznemiravanja i uhođenja, udaljenja iz zajedničkog kućanstva, zabrane pristupa internetu ili sigurnosna mjera zaštitnog nadzora po punom izvršenju kazne zatvora izrečena temeljem Kaznenog zakona.

Prijavitelji i partneri kao provoditelji projekta preuzimaju odgovornost za sigurnost djece koja su korisnici aktivnosti koje provode te je prilikom provedbe svake od projektnih aktivnosti koja uključuje djecu potrebno osigurati prisutnost provjerene osobe.

 **XII.**

 Korisnik se obvezuje pravodobno, pisanim putem obavijestiti Davatelja o promjenama koje predstavljaju razlog za izmjenu Ugovora i promjenama manjeg značaja koje ne predstavljaju razlog za izmjenu Ugovora.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

O naravi svake pojedine promjene i o potrebi izmjena odredbi Ugovora i zaključivanju dodatka istome (osim razloga navedenog u točci VIII.) odlučuje Davatelj na temelju obavijesti Primatelja iz stavka 1. ove točke Ugovora.

**XIII.**

Ako Davatelj utvrdi da Korisnik nije realizirao Program/Projekt, nije utrošio sva doznačena sredstva, ista nije namjenski koristio ili, iz neopravdanih razloga nije podnio Izvještaj o provedbi Programa/Projekta (ili drugog prethodno odobrenog Programa/Projekta od strane Davatelja) u propisanom roku i sadržaju, Davatelj će u pisanom obliku zatražiti povrat sredstava za provedbu Program/Projekta te će se daljnje financiranje obustaviti.

Korisnik će Davatelju, najkasnije u roku od 30 dana od primitka zahtjeva, vratiti sve iznose uplaćene preko utvrđenog konačnog iznosa kao i sva nenamjenski utrošena ili neutrošena sredstva.

Ukoliko Korisnik ne vrati sredstva u roku, Davatelj će povećati iznos dodavanjem zatezne kamate.

**XIV.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Programa/Projekta.

**XV.**

Potpisivanjem ovog ugovora Korisnik se obvezuje da kao primatelj bespovratnih sredstava neće sudjelovati u izbornoj ili drugoj promidžbi političke stranke, koalicije ili kandidata, davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

**XVI.**

Na elemente financiranja Programa/Projekta koji nisu uređeni Posebnim uvjetima na odgovarajući se način primjenjuju Opći uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj 26/15 i 37/21), od članka 37. do članka 50. i od članka 52. do članka 54. i Pravilnika.

**XVII.**

Svaki oblik komunikacije koji je povezan s ovim Ugovorom Davatelj i Korisnik odvijati će se preko sljedećih kontakata:

Za Davatelja:

Krapinsko-zagorska županija, Magistratska 1, Krapina, \_\_\_\_\_\_\_\_\_\_\_\_\_\_\_\_\_\_\_\_\_\_, iz Upravnog odjela za gospodarstvo, poljoprivredu, turizam, promet i komunalnu infrastrukturu, tel: 049/329-086, elektronička pošta: \_\_\_\_\_\_\_\_\_\_\_\_\_\_@kzz.hr.

Za Korisnika:

*Naziv organizacije, adresa, ime osobe za kontakt, tel:, fax:, elektronička pošta:.*

**XVIII.**

U slučaju da se spor u provedbi ovog Ugovora između Davatelja i Korisnika ne može riješiti sporazumno, spor rješava stvarno nadležan sud u Krapini.

**XIX.**

Ovaj ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik, a tri (3) primjerka Davatelj.

**XX.**

Ugovor stupa na snagu danom potpisa obiju ugovornih strana.

KLASA: 320-01/23-01/

URBROJ: 2140-02-23-

Krapina, \_\_\_\_\_\_\_\_\_\_\_\_ 2023.

|  |  |  |
| --- | --- | --- |
|  **ZA DAVATELJA:**  |  |  **ZA KORISNIKA:** |

 **ŽUPAN *FUNKCIJA***

Željko Kolar *Ime i prezime*